Brian Molefe baklei terug | Maroela Media
Brian Molefe, die voormalige uitvoerende hoof van Eskom, sal aansoek doen om verlof tot appèl teen 'n hooggeregshofuitspraak dat hy die geld wat hy reeds deur 'n onregmatige pensioenuitbetaling van die kragvoorsiener ontvang het, moet terugbetaal.
Maroela Media het vroeër berig Molefe is vanaf die uitspraak verlede week Donderdag gelewer is tien dae kans gegee om die R11 miljoen terug te betaal wat hy reeds ontvang het.
Dirk Hermann, bestuurshoof van Solidariteit, het Woensdag Molefe se voorneme om teen die uitspraak te appelleer as 'n uitsteltaktiek bestempel.
"Ons is verstom oor mnr. Molefe se aansoek [om verlof tot appèl], en is van mening dat geen ander hof tot 'n ander beslissing sal kom nie. Ons sal die aansoek beslis teenstaan," het Hermann gesê.
"Hierdie soort aksies en uitsteltaktiek is 'n misbruik van die reg en 'n vermorsing van tyd."
Hermann meen Molefe toon geen insig in sy oortredings nie. "Hy behoort skaam te wees, die land om verskoning te vra en die geld wat onregmatig aan hom betaal is, terug te betaal. Hy doen egter die teenoorgestelde en probeer om dit wat die hof reeds bevind het onverdedigbaar is, te verdedig," het hy gesê.
"Behalwe ons opponering van die appèlaansoek gaan Solidariteit voort met 'n voorlegging aan die Valke om hulle met die strafregtelike ondersoek teen meneer Molefe te ondersteun. Die strafsaak hang nie af van sy appèlaansoek nie."
Dit is sulke dinge wat ons lans se ekonomie op sy kniee het. En hulle kom net absoluut weg met dit.
Ek verwag enige oomblik dat daardie mond skielik wyd oopgaan, 'n lang, taai tong uitskiet en 'n vlieg of 'n mot inkatrol
Ek is as Nederlander welke Suid Afrika baie lief het…niewskierig welke diploma's en kwalificaties welke al die SA ministers het.
En kan nie geloof nie dat een land door analfabeten bestuur wordt.
Die kabinet van SA lyk meer op een comische soap.
Ek hoop hy betaal die regskoste, Ek verstaan nie dat hy nog nie verder ondersoek en aangekla is nie.